ٹکا خان

جنرل ٹکا خان (7 جولا‎ئی 1915ء - 28 مارچ 2002ء) 3 مارچ 1972ء تا 29 فروری 1976ء پاکستان کی بری فوج کے ساتویں سربراہ اور پہلے چیف آف اسٹاف۔‌

 پیدائش 
جنرل ٹکا خان جنجوعہ 7 جولائی 1915ء کو تحصیل کہوٹہ ضلع راولپنڈی میں پیدا ہوئے تھے۔ سابق مشرقی پاکستان کے گورنر اور سابق چیف آف آرمی سٹاف، ٹکا خاں کا تعلق ضلع راولپنڈی تحصیل کہوٹہ (اب کلر سیداں )کے ایک گاؤں جوچھہ ممدوٹ سے تھا

 فوج میں 
انھوں نے 22 دسمبر 1940ء کو انڈین ملٹری اکیڈمی ، ڈیرہ دون سے گریجویشن کرنے کے بعد انڈین آرمی میں کمیشن حاصل کیا۔ قیام پاکستان کے بعد اُنھوں نے اپنی خدمات پاک فوج کے سپرد کر دیں۔ وہ 7 مارچ 1971ء سے 3 ستمبر 1971ء کے دوران مشرقی پاکستان کے گورنر رہے۔ 3 مارچ 1972ء سے 29 فروری 1976ء کے دوران انھوں نے پاکستان کی مسلح افواج کی قیادت کی۔ اس عہدے سے سبک دوشی کے بعد انھوں نے سیاست کے میدان میں قدم رکھا۔ وہ ,پاکستان پیپلز پارٹی سے وابستہ رہے اور اس پارٹی کے سکریٹری جنرل کے عہدے پر فائز رہے۔ 9 دسمبر 1988ء کو پنجاب کے گورنر مقرر ہوئے اور 6 اگست 1990ء تک اس منصب پر فائز رہے۔

 وفات 
جنرل ٹکا خان کا انتقال 28 مارچ 2002ء کو ہوا۔ آپ کی تدفین ویسٹ رج کے قبرستان میں کی گئی ہے-
 اعزازات 
برطانوی فوج میں سپاہی کے حیثیت سے عملی زندگی کا آغاز کرنے کے بعد ٹکا خان کی 1940ء کی دہائی کے اوائل میں کمیشنڈ افسر کی حیثیت سے ترقی ہو گئی۔ انھوں نے 1965ء کی جنگ میں رن آف کچھ میں ایک بریگیڈ کی کمان کی اور ہلال جرات حاصل کیا۔

ٹکا خاں پاکستان کی تاریخ کے ایک انتہائی نازک دور میں سابق مشرقی پاکستان میں فوج کے کمانڈر اور گورنر بھی رہے۔ اور ان کے اسی کردار نے ان کو ایک متنازع شخصیت بنا دیا۔ بہت سے لوگوں کے نزدیک ان کا شمار ان افسران میں ہوتا ہے جنھوں نے مشرقی پاکستان میں انتہائی ناپسندیدہ کردار ادا کیا جبکہ ان کے ساتھ کام کرنے والے سابق فوجی افسران ان کو ایک سادہ اور محنتی فوجی کی حیثیت سے یاد کرتے ہیں۔ ان کے مطابق پچیس مارچ، 1971ء کی رات کو ہونے والے ایک ظالمانہ آپریشن نے جس میں شیخ مجیب الرحمٰن کو گرفتار کیا گیا تھا، جنرل ٹکا خاں کو متنازع بنا دیا۔ لیکن ان افسران کے مطابق جنرل ٹکا خان کے ساتھ انصاف نہیں ہوا اور ذرائع ابلاغ میں مبالغہ آرائی سے کام لیا گیا۔

سابق صدر ایوب خان نے اپنی یاداشت میں آپ کو "Goof" کے لقب سے پکارا ہے۔روزنامہ نیشن،3 مئی2007ء، "Ayub on Bhutto"Diaries of Field Marshal Muhammad Ayub Khan" edited by Craig Baxter
 سیاست میں 
1972ء میں وہ چیف آف آرمی سٹاف بنے اور تین سال بعد فوج سے ریٹائر ہونے پر وہ صوبہ پنجاب کے گورنر بنے۔ 1988ء میں پاکستان پیپلز پارٹی کے دوبارہ اقتدار میں آنے پر وہ دوبارہ اس عہدے پر فائز ہوئے۔ اسی سال انھوں نے پاکستان پیپلز پارٹی کے ٹکٹ پر راولپنڈی سے قومی اسمبلی کی ایک نشست پر الیکشن لڑا جس میں وہ ہار گئے۔

 حوالہ جات 

 بیرونی روابط 
 پاک فوج کی ویب گاہ پر آفیشل پروفائل 
 ٹکا خان کا انتقال ہو گیا — ڈان

|-

|-

|-

|-

|-